
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αρίθ.Φ. 951.3/7/97/ (1) 

Έγκριση Ισολογισμού/Απολογισμού Μετοχικού Ταμείου 
Ναυτικού έτους 1996. 

Ο ΑΡΧΗΓΟΣ Γ.Ε.Ν. 

Έχοντας υπόψη: 

α) Το άρθρο 135 του Νόμου 5481/32 «Περί Ισολογισμού 
του Μ.Τ.Ν.». 

β) Το Ν.Δ. 496/74 (άρθρο 30,31) «Λογιστικό Ειδικών Τα- 
μείωντου Ν.Π.Δ.Δ.». 

γ) Το έγγραφο Μ ,Τ. Ν. Φ. 951.1/3128/97 από 6.5.97 με το 


οποίο υποβλήθηκε ο Ισολογισμός - Απολογισμός Οικονο¬ 
μικού έτους 1996. 

δ) Την απόφαση ΥΕΘΑ/ΓΕΕΘΑ/ΔΑΔ/Φ.010/102134/Σ. 
175/13.10.92 «Περί Μεταβιβάσεως Αρμοδιοτήτων ΥΦΕ- 
ΘΑ στον Α/ΓΕΝ». 

ε) Το έγγραφο ΓΕΝ/Ε4-ΙΙ Φ. 951.3/5/97 από 1.8.97. 

στ) Την από 30.10.97 Έκθεση της Εξελεγκτικής Επιτρο¬ 
πής, αποφασίζουμε: 

Εγκρίνουμε: 

α) Τ ον Ισολογισμό του Μ .Τ. Ν. οικονομικού έτους 1996 ύ¬ 
ψους 6.841.044.756 δραχμές. 

β) Τον Απολογισμό του Μ.Τ.Ν. οικονομικού έτους 1996, 
ο οποίος παρουσίασε τα εξής αποτελέσματα: 

1. Εισπράξεις 1996 δραχμές: 8.461.231.878. 

2. Πληρωμές 1996 δραχμές: 8.694.804.945. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Νοεμβρίου 1997 
Ο Αρχηγός 

Αντιναύαρχος Λ. ΠΑΛΗΟΓΙΩΡΓΟΣ 

-Φ- 

Αοιθ. 2311.1/58/97 (2) 

Έγκριση απόφασης ΔΣ/ΝΑΤ. 

ΟΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 3α του Κ.Ν. 792/1978 όπως 
έχουν προστεθεί με το άρθρο 1 του Ν. 1085/1980 (ΦΕΚ 
255τ.Α"), τηνπαρ. β'του άρθρου 2του Ν. 1711/1987 (ΦΕΚ 
109 /γ.Α'), και το εδ. 3 της παρ. Β' του άρθρου 5 του Ν. 
2390/1996 (ΦΕΚ54/τ.Α'). 

2. Τις διατάξεις του εδαφίου 11 του άρθρου 23α του 
Κ.Ν. 792/1978 όπως προστέθηκε με την παρ. β' του άρ¬ 
θρου 5του Ν. 2390/1996 (ΦΕΚ54/τ.Α'). 

3. Το από 17.4.1956 Διάταγμα περί «Κυρώσεως Κανονι¬ 
σμού διαρθρώσεως και Αρμοδιότητας του Τμήματος Πα¬ 
ροχών ΝΑΤ και του τρόπου βεβαιώσεως απονομής και 
πληρωμής παροχής υπό του ΝΑΤ του Κεφαλαίου Δυτών 
(ΦΕΚ 146/τ.Α'/1956). 

4. Το απόσπασμα πρακτικών της 23ης Συνεδρίασης του 
Δ.Σ./ΝΑΤ κατά την 15.7.97 που διαβιβάστηκε στην Υπηρε¬ 
σία μας με το έγγραφο ΝΑΤ/Δ/νση Παροχών/Τμήμα Συ- 

ντάξεων Γήρατος - Θανάτου αρ. πρωτ. 77992/13.10.97. 

5. Το γεγονός ότι από τις διατάξεις της αποφάσεως αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΝΑΤ, αποφασίζουμε: 

Όπως οι υποβάλλοντες δικαιολογητικά για συνταξιοδό- 
τηση με τις διατάξεις «περί ελάχιστης Ασφαλιστικής Προ¬ 
στασίας» παρέχουν, εφόσον κρίνεται αναγκαίο και εξου¬ 
σιοδότηση με τη ν οποία το ΝΑΤ θα έχει το δικαίωμα έρευ¬ 
νας ή υποβολής ερωτημάτων σε Πρεσβείες, Προξενεία ή 
άλλες αρμόδιες Αρχές ξένων Κρατών, προκειμένου να 
του παρέχονται πληροφορίες, αν ο ενδιαφερόμενος λαμ¬ 
βάνει ή όχι σύνταξη από την αλλοδαπή. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 28 Νοεμβρίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 26210 (3) 

Σύσταση ίδιου Νομικού Προσώπου στην Κοινότητα Σπο- 
λάσας Ν. Αιτωλ/νίας με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ». 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΟΙΚΗΣΗΣ ΝΟΜΟΥ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις του αρθ. 203 του Δ.Κ.Κ. (Π.Δ. 410/95) 
που αναφέρονται στα Δημοτικά και Κοινοτικά Ν. Πρόσω- 
πα. 

2. Την αριθ. 50/1997 απόφαση του Κοιν. Συμβουλίου 
Σπολάιτας που αφορά τη σύσταση ίδιου Νομικού Προσώ¬ 
που με το όνομα «Κέντρο Ανοικτής Προστασίας Ηλικιω¬ 
μένων Κοινότητας Σπολάιτας». 

3. Την αριθ. 1/1.1.97 απόφαση του Γεν. Γραμματέα Πε¬ 
ριφέρειας Δυττικής Ελλάδας, αποφασίζουμε: 

1. Συνιστούμε ίδιο Νομικό Πρόσωπο με το όνομα «Κέ¬ 
ντρο Ανοικτής Προστασίας Ηλικιωμένων Κοινότητας Σπο¬ 
λάιτας» στην Κοινότητα Σπολάιτας της Επαρχίας Τριχω¬ 
νίδας του Νομού Αιτωλ/νίας. 

2. Σκοπός του Νομικού αυτού Προσώπου που συνιστά- 
ται σε εφαρμογή προγράμματος εξωϊδρυμαπκής προ¬ 
στασίας υπερηλίκων, είναι η παροχή ιατροκοινωνικής 
προστασίας στα ηλικιωμένα άτομα της περιοχής της Κοι¬ 
νότητας Σπολάιτας, ώστε αυτά να παραμένουν στην οι¬ 
κογένεια και στην Κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση από την Κοινότητα, το ύψος της 
οποίας ορίζεται σε 500.000 δραχμές τουλάχιστον. 

β) Επιχορήγηση και κάθε άλλη παροχή του Κράτους εί¬ 
τε απ’ ευθείας προς το Νομικό πρόσωπο, είτε προς την 
Κοινότητα Σπολάιτας για το Νομικό τούτο Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμβολή μελών 
που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

4. Το Νομικό Πρόσωπο διοικείται από επταμελές Διοι¬ 
κητικό Συμβούλιο που αποτελείται από τους εξής: 


α) Τον Πρόεδρο της Κοινότητας ως Πρόεδρο, 
β) Ένα Κοινοτικό Σύμβουλο που ορίζεται με απόφαση 
του Κοινοτικού Συμβουλίου. 

γ) Ένα αιρετό μέλος του Νομικού Προσώπου, που ε¬ 
κλέγονται ανάμεσα στα μέλη του, από αυτά. 

δ) Μία Κοινωνική Λειτουργό, υπάλληλο του Υπουργείου 
Υγείας Πρόνοιας και Κοινωνικών Ασφαλίσεων, που ορίζε¬ 
ται από το Υπουργείο αυτό. 

ε) Ένα δημότη της Κοινότητας που ορίζεται με απόφα¬ 
ση του Κοινοτικού Συμβουλίου, ανάμεσα σε πρόσωπα 
που ασχολούνται με τα ανθρωπιστικά επαγγέλματα, ύ¬ 
στερα από σχετική πρόταση του προέδρου. 

στ) Έναν αιρετό εκπρόσωπο των εργαζομένων του ΚΑ- 
ΠΗ και 

ζ) Έναν εκπρόσωπο των ομοσπονδιών των συνταξιού¬ 
χων. 

Το Διοικητικό Συμβούλιο εκλέγει από τα μέλη του τον α¬ 
ντιπρόεδρο και το γραμματέα αυτού. 

Η θητεία του Διοικητικού Συμβουλίου ακολουθεί την 
Κοινοτική περίοδο. 

Μέχρι να εκλεγούν τα αιρετά μέλη με στοιχεία «γ» και 
«στ» (όταν θα υπάρξουν εργαζόμενοι), ή μέχρι να πληρω¬ 
θεί οποιαδήποτε θέση μέλους που κενούται, το Διοικητι¬ 
κό Συμβούλιο λειτουργεί με την ελλειπή σύνθεσή του, αν 
ο αριθμός των μελών δεν είναι κατώτερος αυτού που α¬ 
παιτείται για το σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο και όταν αυτός απου¬ 
σιάζει ή κωλύεται, από τον Αντιπρόεδρο. 

ΑΚΡΟΤΕΛ ΕΥΤΑΙΟ ΑΡΘΡΟ 

6. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού, 
αλλά σε βάρος του προϋπολογισμού της Κοινότητας 
Σπολάιτας μετο ποσό των 500.000 δραχμών ετησίως του¬ 
λάχιστον. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 14 Νοεμβρίου 1997 

Ο Διευθυντής 
Ε. ΣΥΡΡΟΣ 

- «- 

Αριθ. 9977 ( 4 ) 

Αύξηση εφάπαξ αποζημιώσεως φορτ/τών του ΚΑΦ Λιμέ¬ 
να και Ξηράς Ληξουρίου για το έτος 1997. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του άρθρου 11 του Κωδ. Νόμου 5167/32 
«Περί ρυθμίσεως των εις τους λιμένας φορτ/κών εργα¬ 
σιών», όπως τροποποιήθηκε με το άρθρο 6 του Ν.Δ/τος 
1254/49 «περί τροποποιήσεως και συμπληρώσεως ενιαί¬ 
ων διατάξεων των περί φορ/σεων νόμων». 

2. Το Π. Δ/γμα 369/89 «οργάνωση των υπηρεσιών εργα¬ 
σίας των Νομαρχιών» όπως τροποποιήθηκε με το Π. 
Δ/γμα 436/91. 

3. Την αριθ. 5615/21.6.96 απόφαση της Περιφέρειας 
Δ/νσης Κεφ/νίας. 

4. Το αριθ. 1/9.1.97 Πρακτικό Ε.Ρ.Φ.Λ.Ξ. Ληξουρίου ως 
προςτοδοθέμα. 

5. Το αριθ. 10255/10.2.97 έγγραφο του Υπουργείου Ερ¬ 
γασίας με το οποίο εγκρίνεται η αναπροσαρμογή της ε- 

φάπαξ αποζημίωσης των φορτ/τών του ΚΑΦ Λιμένα =η- 
ράς Ληξουρίου, αποφασίζουμε: 

Εγκρίνουμε όπως το ποσό της εφάπαξ αποζημίωσης 
των φορτωτών Κ.Α.Φ. Λιμένος Ξηρός Ληξουρίου καθορι¬ 
στεί όπως κατωτέρω: 

1. Για τα δέκα (10) πρώτα έτη συμμετοχής στο Κ.Α.Φ. 
200.000 δρχ. 

2. Για κάθε έτος συμμετοχής από το ενδέκατο (11ο) μέ¬ 
χρι και το εικοστό (20ο) 20.000 δρχ. και 

3. Για κάθε έτος πέραν του εικοστού (20ου) 25.000 δρχ. 

Το ανώτατο όριο της εφάπαξ αποζημίωσης δεν δύναται 

να υπερβαίνει το ποσό των 650.000 δρχ. 

Κάλυψη Δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Κ.Α.Φ. ξηράς 
Ληξουρίου ύψος 550.000 δρχ. για το έτος 1997 και για τα 
επόμενα δύο οικονομικά έτη το ίδιο ποσό κατ’ έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 10 Νοεμβρίου 1997 

Με εντολή Γ.Γ. Περιφέρειας 
Ο Προϊστάμενος 

ΘΕΟΧ. ΠΑΠΑΔΟΠΟΥΛΟΣ 

-♦- 

Αριθ. 11133 (5) 

Τροποποίηση του Οργανισμού Εσωτερικής Υπηρεσίας 
του Δήμου Ναυπλιέων Ν. Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Των άρθρ. 1 και 9 παρ. 1 του Ν. 2503/97 «Διοίκηση, 
Οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

β) Του άρθρ. 12 του Ν. 1188/81 «Περί κυρώσεως του 
Κώδικος περί καταστάσεως προσωπικού οργανισμών το¬ 
πικής αυτοδιοίκησης», όπως αντικαταστάθηκε από τις ό- 
μοιές της παρ. 5 του άρθρ. 8 του Ν. 2307/95 «Προσαρμο¬ 
γή νομοθεσίας αρμοδιότητας Υπουργείου Εσωτερικών 
τις διατάξεις για τη Νομαρχιακή Αυτοδιοίκηση και άλλες 
διατάξεις». 

γ) Του Ν. 2190/94 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης». 

δ) Των Π. Δ/των 37α και 22/90 «Μερική επέκταση διατά¬ 
ξεων που ισχύουν για τους δημοσίους υπαλλήλους και 
τους υπαλλήλους των άλλων νομικών προσώπων δημοσί¬ 
ου δικαίου και τους υπαλλήλους ΟΤΑ και προσαρμογή 
διατάξεων στις ρυθμίσεις του Ν. 1586/86». 

ε) Του άρθρ. 27 του Ν. 2081/92 με το οποίο προστέθηκε 
νέο άρθρο 29Α στο Ν. 1588/85 για τον έλεγχο των δαπα¬ 
νών που προκαλούν οι κανονιστικές διοικηπκές πράξεις. 

2. Την αριθ. 5872/29.8.97 απόφαση του Γενικού Γραμ¬ 
ματέα Περιφέρειας Πελοποννήσου περί τοποθετησεως 
Προϊσταμένων Δ/νσεων Υπηρεσιών Περιφέρειας Πελο¬ 
ποννήσου και εξουσιοδότησης υπογραφής. 

3. Την αριθ. 159/97 απόφαση του Δημοτικού Συμβουλί¬ 
ου Ναυπλιέων περίτροποποιήσεως του Ο.Ε.Υ. του δήμου 
και προσαρμογής του στις διατάξεις του Ν. 2190/94. 

4. Την από 9.10.1997 γνώμη του Υπηρεσιακού Συμβου¬ 
λίου υπαλλήλων ΟΤΑ Νομού Αργολίδας (άρθρ. 8 Ν. 


2307/95), όπως αυτή διατυπώθηκε στο 4/97 πρακτικό του. 

5. Τα στοιχεία του οικείου φακέλλου, αποφασίζουμε: 
Επικυρώνουμε την αριθ. 159/97 απόφαση του Δημοτι¬ 
κού Συμβουλίου Ναυπλιέων που αφορά στην τροποποίη¬ 
ση και προσαρμογή στις διατάξεις του Ν. 2190/94του Ορ¬ 
γανισμού Εσωτερικής Υπηρεσίας του δήμου, ο οποίος έ¬ 
χει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΝΑΥΠΛΙΕΩΝ 

ΑΡΘΡΟ Ιο 

Α. Δήμαρχος 

1. Ιδιαίτερο Γ ραφείο Δημάρχου 

2. Γραφείο Ειδικού Συνεργάτη 
Β.Ανπδήμαρχοι 

Γ. Διεύθυνση Δημ. Υπηρεσιών 

1. Τμήμα Διοικητικών Υπηρεσιών 

α) Γραφείο Διοικητικών Υποθέσεων με αρμοδιότητες σε 
θέματα - Γραμματείας - Διεκπεραίωσης και Αρχείου 
Εκπαίδευσης Αθλητισμού 

Γραμματεία Δημ/κού Συμβουλίου και Δημ. Επιτροπής 

β) Γ ραφείο κατάστασης Δημοτών με αρμοδιότητες 

Μητρώου και Στρατολογίας 

Δημοτολογίων και Ιθαγένειας 

Εκλογικά 

Ληξιαρχείο 

γ) Γ ραφείο προσωπικού με αρμοδιότητες 
Υπηρεσιακής κατάστασης του προσωπικού 
Μεταβολές 
Προσλήψεις 

δ) Γραφείο Μηχανοργάνωσης και Η/Υ 

2. Τμήμα Οικονομικών Υπηρεσιών 

α) Γ ραφείο Οικονομικής και Λογιστικής Διαχείρισης με 
αρμοδιότητες σε θέματα 
Λογιστηρίου και εκκαθάρισης Δαπανών 
Οικονομικής Διαχείρισης 
Προσόδων 
Προμηθειών 
Δημ. Περιουσίας 
Φορολογικές Υποθέσεις 

3. Γ ραφείο Τεχνικών Υπηρεσιών με αρμοδιότητες 
Προγραμματισμός και Μελέτη έργων 
Κατασκευή και Επίβλεψη έργων 

Σχέδιο πόλεως 
Κτηματολόγιο - Τοπογραφία 

4. Υπηρεσία καθαριότητας 

5. Υπηρεσία Ηλεκτροφωτισμού 

6. Υπηρεσία κήπων και πρασίνου 

7. Υπηρεσία Οδοποιίας 

8. Υπηρεσία καθ/τος δημοτικών κτιρίων 

9. Υπηρεσία Ειδική (Δημ. Αστυνομία) 

ΑΡΘΡΟ 2ο 

ΑΡΜΟΔΙΟΤΗΤΕΣ ΟΡΓΑΝΩΝ - ΥΠΗΡΕΣΙΩΝ 
Α. ΔΗΜΑΡΧΟΣ 

1. Ιδιαίτερο Γ ραφείο Δημάρχου 
α) Διαθέτει γενικές γνώσεις σχετικά με τη λειτουργία 
του Δήμου και τις σχετικές διατάξεις που το διέπουν. 

β) Εκτελεί κάθε έργο που του αναθέτει ο Δήμαρχος και 
το οποίο δεν ανήκει στην αρμοδιότητα άλλης Υπηρεσίας, 
γ) Μεταφέρει τις εντολές του Δημάρχου, 
δ) Ενημερώνει το Δήμαρχο για τις παραστάσεις και τις 
υπηρεσιακές επισκέψεις που έχει προγραμματίσει. 

ε) Ενημερώνει το Δήμαρχο σε θέματα πολιτών για τα ο¬ 
ποία δεν ήταν δυνατόν να δοθούν άμεσες λύσεις. 

2. Γραφείο Ειδικού Συνεργάτη 

Κύριες αρμοδιότητες του Γ ραφείου Ειδικού Συνεργάτη 
είναι: 

Συντονιστικές - Συμβουλευτικές - Οργανωτικές 

Ο ειδικός συνεργάτης, δεν έχει εκτελεστικές αρμοδιό¬ 
τητες, δεν αποφασίζει, μόνο εισηγείται στο Δήμαρχο σε 
συνεργασία με τις αρμόδιες Υπηρεσίες για θέματα που 
δεν έχουν τρέχοντα υπηρεσιακό χαρακτήρα. 

ΑΡΘΡΟ 3ο 

ΑΝΤΙΔΗ ΜΑΡΧΟΙ 

Οι αρμοδιότητες των Αντιδημάρχων ρυθμίζονται κάθε 
φορά με αποφάσεις του Δημάρχου κατ’ εφαρμογή του ι- 
σχύοντα Δ.Κ.Κ. 

ΑΡΘΡΟ 4ο 

ΔΙΕΥΘΥΝΣΗ ΔΗΜ. ΥΠΗΡΕΣΙΩΝ 

Οι αρμοδιότητες της διεύθυνσης δημ. υπηρεσιών ανά¬ 
γονται αναλυτικότερα στα αντικείμενα των παρακάτω τμη¬ 
μάτων αυτής και μη αυτοτελών γραφείων κάθε τμήματος. 

1. ΤΜΗΜΑ ΔΙΟΙΚΗΤΙΚΟ 

Το τμήμα αυτό έχει την ευθύνη για τη νόμιμη, σωστή και 
αποδοτική λειτυργία των γραφείων - υπηρεσιών που το 
συγκροτούν. 

α) Ειδικότερα φροντίζει για το πρωτόκολλο, τη διεκπε¬ 
ραίωση και το αρχείο του Δήμου. 

Η γραμματεία Δημ. Συμβουλίου και Δημαρχιακής Επι¬ 
τροπής, τηρεί τα πρακτικά των συνεδριάσεων του Δημο¬ 
τικού Συμβουλίου και της Δημαρχιακής Επιτροπής. 

Υποβάλλει αντίγραφα των λαμβανομένων του Δημοτι¬ 
κού Συμβουλίου και της Δημαρχιακής επιτροπής στην αρ¬ 
μόδια για τον έλεγχο αυτών διοικητική αρχή. 

Διεξάγει κάθε υπηρεσιακή υπόθεση που σχετίζεται με 
τη λειτουργία και τα θέματα του Δημοτικού Συμβουλίου 
και της Δημαρχιακής επιτροπής. 

β) Γραφείο κατάστασης δημοτών 

Φροντίζει για τις εγγραφές των δημοτών και τις σχετι¬ 
κές μεταβολές στα Δημ/για. 

Καταρτίζει και τηρεί τα σχετικά βιβλία και τους φακέλ- 
λουςτων οικογενειακών μερίδων. 

Χορηγεί τα απαιτούμενα πιστ/κά προσωπικής και οικο¬ 
γενειακής κατάστασης, ταυτοπροσωπίας κ.λπ. 

Είναι αρμόδιο για τη διατήρηση των μητρώων, των 
στρατολογικών πινάκων και των δημοτολογίων σε καλή 
κατάσταση. 

Ενεργεί για την εφαρμογή των διατάξεων περί Ελληνι¬ 
κής Ιθαγένειας. 

Καταρτίζει ετησίως τα μητρώα Αρρένων και τα ενημε¬ 
ρώνει. 

Συντάσσει ετησίους στρατολογικούς πίνακες. 

Χειρίζεται όλα τα θέματα εγγραφής, διαγραφής και με¬ 
τεγγραφής στους εκλογικούς καταλόγους. 

Τηρεί τους εκλογικούς καταλόγους του Δήμου και εκδί¬ 
δει τα σχετικά πιστ/κά για την εγγραφή σ’ αυτούς νέων ε¬ 
κλογέων. 

Εκτελεί κάθε εργασία σχετική με την προετοιμασία και 
τη διεξαγωγή των Βουλευτικών και Δημοτικών Εκλογών. 

Σχετικά με το Ληξιαρχείο 

Συντάσσει και εκδίδει τις ληξιαρχικές πράξεις γεννήσε- 
ως, γάμου, βάπτισης κ.λπ. 

Χορηγεί όλα τα σχετικά πιστ/κά αποσπάσματα και αντί¬ 
γραφα ληξιαρχικών πράξεων. 


Αποστέλλει αντίγραφα των ληξιαρχικών πράξεων γεν- 
νήσεως αρρένων τέκνων στους Δήμους ή στις Κοινότητες 
όπου έχουν τη νόμιμη κατοικία οι γονείς τους. 

Γενικά ενεργεί σύμφωνα με την ισχύουσα κάθε φορά 
νομοθεσία «περί ληξιαρχικών πράξεων», 
γ) Γ ραφείο προσωπικού 

Ενεργεί τις διαδικασίες για τις προσλήψεις προσωπικού 
Δήμου. 

Συντάσσει τον Οργανισμό Εσωτερικής Υπηρεσίας. 
Διεξάγει όλες τις υπηρεσιακές υποθέσεις που αφορούν 
θέματα του τακτικού και με σχέση εργασίας ιδιωτικού δι¬ 
καίου προσωπικού του Δήμου (μετατάξεις, μεταβολές 
στην υπηρεσιακή κατάσταση, αποσπάσεις, μονιμοποιή¬ 
σεις κ.λπ.). 

Συντάσσει πίνακες αρχαιότητας υπαλλήλων ή άλλους 
παρεμφερείς πίνακες. 

Τηρεί και ενημερώνει τους ατομικούς φακέλλουςτων υ¬ 
παλλήλων. 

Έχει την ευθύνη της μηχανοργάνωσης και μηχανογρά¬ 
φησης όλων των Υπηρεσιών του Δήμου. 

Εφαρμόζει τις αρχές της πληροφορικής και τις εφαρ¬ 
μογές στη λειτουργία όλων των Υπηρεσιών του Δήμου. 
ΠΡΟΣΩΠΙΚΟ 

Ένας (1) υπάλληλος του κλάδου ΠΕΙ Διοικητικού. 

Οκτώ (8) υπάλληλοι του κλάδου ΔΕΙ Διοικητικού. 

Δύο (2) υπάλληλοι του κλάδου ΥΕ1 Κλητήρων - Θυρω¬ 
ρών Γενικών καθηκόντων. 

2. Τμήμα Οικονομικών Υπηρεσιών 
α) Γ ραφείο Οικονομικής και Λογιστικής Διαχείρισης 
Καταρτίζει με τον Προϋπολογισμό του τμήματος και τις 
αρμόδιες υπηρεσίες του Δήμου το σχέδιο προϋπολογι¬ 
σμού του Δήμου. 

Παρακολουθεί την πορεία εκτέλεσης του προϋπολογι¬ 
σμού και εισηγείται τις τυχόν αναμορφώσεις. 

Τηρεί αρχείο προϋπολογισμών και απολογισμών του 
Δήμου με όλες τις σχετικές εγκριτικές αποφάσεις. 

Εκδίδει τα χρηματικά εντάλματα πληρωμής τα οποία 
μετά την υπογραφή τους προωθεί στο Ταμείο για την ε¬ 
ξόφλησή τους. 

Ενεργεί εκκαθάριση των δαπανών του Δήμου. 
Πραγματοποιεί τις αναγκαίες προμήθειες των υλικών. 
Κάνει εισηγήσεις που αφορούν στην ανάπτυξη και βελ¬ 
τίωση των εσόδων του Δήμου. 

Ενεργεί για την έγκαιρη απόδοση στο Δήμο των χορη¬ 
γουμένων εισφορών και Οικονομικών ενισχύσεων. 

Ενεργεί την τελική βεβαίωση των οίκοθεν βεβαιουμέ- 
νων εσόδων του Δήμου. 

Κοινοποιεί προσκλήσεις και ειδοποιήσεις που αφορούν 
τη βεβαίωση των δημοτικών εσόδων. 

Επιμελείται τη σύνταξη του Κτηματολογίου. 

Καταρτίζει τους σχετικούς όρους διακήρυξης για την 
εκμίσθωση ή εκποίηση ακινήτων του Δήμου. 

Ενεργεί τη βεβαίωση των εσόδων που προέρχονται από 
την εκμετάλλευση της ακίνητης περιουσίας του Δήμου. 

Ενεργεί σύμφωνα με το νόμο επιβολή των δημοτικών 
φόρων, τελών και δικαιωμάτων. 

ΠΡΟΣΩΠΙΚΟ 

Ένας (1) υπάλληλος του κλάδου ΠΕΙ Διοικητικού 
Επτά (7) υπάλληλοι του κλάδου ΔΕΙ Διοικητικού 
β) ΓΡΑΦΕΙΟ ΤΑΜΕΙΑΚΗΣ ΥΠΗΡΕΣΙΑΣ 
ΑΡΜΟΔΙΟΤΗΤΕΣ 

Διεξάγεται σύμφωνα με τις διατάξεις του κώδικα της πε¬ 
ρί των Δήμων και Κοινοτήτων Νομοθεσίας και την από 

15.5./15.6.59 Β. Δ/τος περί οικονομ. διοικήσεως και λογι¬ 
στικού Δήμων και Κοινοτήτων. 

Διεξάγεται με ευθύνη του δημ. ταμία και με τα ειδικά για 
το σκοπό αυτό οριζόμενα εισπρακτορικά και διαχειρ. όρ¬ 
γανα, ο προϊστάμενος ορίζεται με απόφαση του Δημάρ¬ 
χου ενεργεί ως Δημ. ταμίας και είναι υπεύθυνος για την ο¬ 
μαλή λειτουργία και έχει θέση δημ. υπολόγου, λογοδοτεί 
στο ελεκτικό συνέδριο και ελέγχεται για τη διαχείρισή του 
από το Δήμαρχο και τη Δημ. επιτροπή. Με προσωπική του 
ευθύνη διεξάγεται από τα εισπρακτορικά όργανα η εί¬ 
σπραξη των εσόδων και η πληρωμή των εξόδων. Εξοφλεί 
χρημ. εντάλματα μέσα στα όρια των προβλεπομένων από 
τον προϋπ/σμό πιστώσεων. Ασκεί ή εντέλλεται τη λήψη ό¬ 
λων των επιτρεπομένων από τους νόμους περί εισπράξε¬ 
ων των δημ. εσόδων αναγκαστικών μέτρων κατά των ο¬ 
φειλετών του Δήμου. Προσδιορίζει εγγράφως στον ει- 
σπράκτορατα ανατιθέμενα σ’ αυτόν για την είσπραξη και 
την προθεσμία είσπραξης, υποβάλλει κάθε μήνα στο Δή¬ 
μαρχο και τη Δημ. επιτροπή λογαριασμούς εσόδων και ε¬ 
ξόδων, καταρτίζει καταστάσεις εισπραχθέντων εσόδων 
και πληρωθέντων εξόδων, διενεργεί χρηματικές δοσολη¬ 
ψίες με τις τράπεζες. 

Ο Δημ. ταμίας δεν έχει δικαίωμα να κρατεί στο ταμείο 
περισσότερο από το ένα δωδεκαρτημόριο των εξόδων 
που είναι γραμμένα στον προϋπ/σμό, το υπόλοιπο κατα¬ 
θέτει εντόκως στον προϋπ/σμό όψεως σε πιστωτικό ίδρυ¬ 
μα ή σε Τράπεζα που καθορίζεται με απόφαση του δημ. 
συμβουλίου (άρθρο 232 Π.Δ. 410/95). 

ΠΡΟΣΩΠΙΚΟ 

Δύο (2) υπάλληλοι του κλάδου ΔΕΙ Διοικητικού 

3. ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 

Το γραφείο αυτό ασχολείται με όλα τα τεχνικά θέματα 
του Δήμου. 

Καταρτίζει σε συνεργασία με το Δήμαρχο το ετήσιο τε¬ 
χνικό πρόγραμμα και επιμελείται την εφαρμογή του. 

Συντάσσει τις μελέτες και τα τεύχη των Δημοπρασιών 
για όλα τα έργα που προβλέπει το Τεχνικό πρόγραμμα (ο¬ 
δοποιίες - κρασπεδώσεις - πλακοστρώσεις πεζοδρομίων 
- αποχετευτικά - διαμορφώσεις πλατειών και κοινοχρή¬ 
στων χώρων. 

Επιβλέπει την πορεία των εκτελουμένων έργων ώστε η 
εκτέλεσή τους να γίνεται σύμφωνα με τους κανόνες της 
τέχνης και τις προδιαγραφές της αντίστοιχης μελέτης. 

Τηρεί το αρχείο του ρυμοτομικού σχεδίου της πόλης, 
προσθέτει τις επερχόμενες τροποποιήσεις ώστε να ενη¬ 
μερώνει πλήρως το ισχύον ρυμοτομικό σχέδιο. 

Γνωμοδοτεί απαραιτήτως σε κάθε περίπτωση μεταβο¬ 
λής, τροποποίησης ή επέκτασης του ισχύοντος ρυμοτο¬ 
μικού σχεδίου. 

Ασκεί όλες τις πολεοδομικές αρμοδιότητες που παρα- 
χωρούνται με νόμο κάθε φορά στο Δήμο. 

Επιμελείται τη σύνταξη του κτηματολογίου και τη συνε¬ 
χή ενημέρωσή του. 

Ελέγχει τις εκδιδόμενες οικοδομικές άδειες από άποψη 
τηρήσεωςτων ορίων και περιορισμών δόμησης του εγκε¬ 
κριμένου ρυμοτομικού σχεδίου. 

ΘΕΣΕΙΣ ΠΟΥ ΚΑΤΑΝΕΜΟΝΤΑΙ: 

Ένας (1) υπάλληλος του κλάδου ΠΕ3 Πολιτικών 
μηχ/κών 

Ένας (1) υπάλληλος του κλάδου ΤΕ4 Τεχνολ. μηχαν. Η¬ 
λεκτρολόγων. 

Ένας (1) υπάλληλος του κλάδου ΤΕ5 Τεχνολόγων. 

Ένας υπάλληλος (1) του κλάδου ΔΕ5 Δομικών Έργων. 


Τέσσερις (4) υπάλληλοι του κλάδου ΔΕ30 τεχνιτών. 

Τρεις (3) υπάλληλοι του κλάδου ΥΕ16 εργατών. 

4. ΥΠΗΡΕΣΙΑ ΚΑΘΑΡΙΟΤΗΤΑΣ 

Μεριμνά για την καθαριότητα στην πόλη. 

Παρακολουθεί την παρουσία του εργατοτεχνικού προ¬ 
σωπικού στον τόπο των εργασιών. 

Ελέγχει και επιστατεύει την εκτέλεση των εργασιών σε 
θέματα καθαριότητος. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων χρήσιμων για την ομαλή λειτουργία 
της καθαριότητος. 

ΠΡΟΣΩΠΙΚΟ 

Ένας (1) υπάλληλος του κλάδου ΥΕ2 Επιστάτης καθα¬ 
ριότητος. 

Δέκα οκτώ (18) υπάλληλοι του κλάδου ΥΕ16 Εργατών. 

Έξι (6) υπάλληλοι του κλάδου ΔΕ29 Οδηγοί αυτοκινή¬ 
των. 

5. ΥΠΗΡΕΣΙΑ ΗΛΕΚΤΡΟΦΩΤΙΣΜΟΥ 

Μεριμνά για την ηλεκτροφωτισμό των οδών, των πλα¬ 
τειών και των κοινοχρήστων χώρων της πόλης γενικά. 

Αλλάζει τους χαλασμένους και καμένους λαμπτήρες 
του δικτύου. 

Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

ΠΡΟΣΩΠΙΚΟ 

Ένας (1) υπάλληλος του κλάδου ΥΕ16 Εργατών. 

6. ΥΠΗΡΕΣΙΑ ΚΗΠΩΝ ΚΑΙ ΠΡΑΣΙΝΟΥ 

Μεριμνά για τη συντήρηση, τον εξωραϊσμό, καθαριότη¬ 
τα, και την επαύξηση των δημοτικών κήπων, αλσών και 
δενδροστοιχιών. 

Μεριμνά για τον έγκαιρο εφοδιασμό του Δήμου με τους 
απαραίτητους σπόρους, φυτά κ.λπ. για τη φύτευση. 

Είναι υπεύθυνο για την σωστή λειτουργία των συνερ¬ 
γείων κήπων και παιδικών χαρών. Καλλιεργεί και συντηρεί 
το πράσινο του Δήμου γενικά. 

ΠΡΟΣΩΠΙΚΟ 

Ένας (1) υπάλληλος του κλάδου ΤΕ13 Βοηθών Γεωπό¬ 
νων. 

Ένας (1) υπάλληλος του κλάδου ΔΕ 13 Τεχνιτών. 

Πέντε (5) υπάλληλοι του κλάδου ΥΕ16 Εργατών. 

7. ΥΠΗΡΕΣΙΑ ΟΔΟΠΟΙΙΑΣ 

Έχει την αρμοδιότητα για την εκτέλεση έργων συντη- 
ρήσεως οδών και μικρών έργων οδοποιίας. 

Μεριμνά για την εκτέλεση έργων που αναφέρονται σε 
διανοίξεις οδών σε περιφράξεις δημ. οικοπέδων. Ασχο- 
λείται με την επίστρωση και συντήρηση πεζοδρομίων. 

ΠΡΟΣΩΠΙΚΟ 

Ένας (1) υπάλληλος του κλάδου ΔΕ30 Τεχνιτών. 

Τρεις (3) υπάλληλοι του κλάδου ΥΕ16 εργατών. 

8. ΥΠΗΡΕΣΙΑ ΚΑΘΑΡΙΟΤΗΤΑΣ ΔΗΜ. ΚΤΙΡΙΩΝ 

Εκτελείτην καθαριότητα του Δημαρχιακού καταστήμα¬ 
τος καθώς και των γραφείων του Δήμου που βρίσκονται 
σε χώρους εκτός του Δημαρχιακού Μεγάρου. 

ΠΡΟΣΩΠΙΚΟ 

Τρεις (3) υπάλληλοι του κλάδου ΥΕ16 εργατών (καθα¬ 
ρίστριες με τρίωρη απασχόληση). 

9. ΕΙΔΙΚΗ ΥΠΗΡΕΣΙΑ (ΔΗΜ. ΑΣΤΥΝΟΜΙΑ) 

Ελέγχει με τα όργανά της την τήρηση των κειμένων δια¬ 
τάξεων που ισχύουν κάθε φορά και αφορούν την καθα¬ 
ριότητα, την κυκλοφορία και στάθμευση των οχημάτων, 
τη χρήση σύμφωνα με τις κανονιστικές αποφάσεις του 
Δημοτικού Συμβουλίου, των πεζοδρόμων, των πάρκων 
και άλλων κοινοχρήστων χώρων. 

Συνεπικουρεί τις άλλες υπηρεσίες καιτους υπαλλήλους 
του Δήμου και των Δημ. επιχειρήσεων, στην άσκηση των 
καθηκόντων τους όποτε ζητηθεί. 

Ειδική στολή, το διακριτικό σήμα και ο τύπος της ειδικής 
ταυτότητας του προσωπικού της υπηρεσίας αιπής, είναι 
εκείνα που ορίζονται κάθε φορά από τους νόμους και τις 
σχετικές υπουργικές αποφάσεις. 

Οι διατάξεις που θα ισχύουν κάθε φορά για τα προσό¬ 
ντα, καθήκοντα, δικαιώματα και υποχρεώσεις των δημο¬ 
τικών υπαλλήλων, εφαρμόζονται και για το προσωπικό 
της Ειδικής αυτής Υπηρεσίας. 

ΠΡΟΣΩΠΙΚΟ 

Έξι (6) υπάλληλοι του κλάδου ΔΕ23 (Δημ. Αστυνομία). 

ΑΡΘΡΟ 5 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Οι θέσεις των τακτικών υπαλλήλων του Δήμου διαρ- 
θρούνται κατά κατηγορία, κλάδο και βαθμό. 

2 θέσεις κλάδου ΠΕΙ Διοικητικού προσωπικού Δ-Α 
1 θέση κλάδου ΠΕ3 Πολαικών μηχανικών Δ-Α 
1 θέση κλάδου ΤΕ4 Τεχνολόγων - μηχαν. Ηλεκτρολόγων 
Δ-Α 

1 θέση κλάδου ΤΕ5 Τεχνολόγων τοπ. Μηχ/κώνΔ-Α 
1 θέση κλάδου ΤΕ13 βοηθών Γεωπόνων Δ-Α 

17 θέσεις κλάδου ΔΕ Διοικητικού προσωπικού Δ-Α 

1 θέση κλάδου ΔΕ5 Δομικών έργων Δ-Α 

6 θέσεις κλάδου ΔΕ23 Ειδική υπηρεσία (Δημ. Αστυνο¬ 
μία) Δ-Α 

2 θέσεις κλάδου ΔΕ24 Ηλεκτρολόγων Δ-Α 
6 θέσεις κλάδου ΔΕ29 Οδηγών αυτ/των Δ-Α 
6 θέσεις κλάδου ΔΕ30 τεχνικών Δ-Α 

Εκ των οποίων 

2 υδραυλικοί, 1 τεχνίτης ξυλουργός, 1 τεχνίτης αποχε- 
τεύσεως, 1 τεχνίτης κήπων και 1 τεχνίτης οδοποιίας Ε-Γ 

2 θέσεις κλάδου ΥΕ1 κλητήρων θυρωρών Ε-Γ 

1 θέση κλάδου ΥΕ2 επιστάτη καθαριότητας Ε-Γ 
36 θέσεις κλάδου ΥΕ16 εργάτες γενικά Ε-Γ 
Εκ των οποίων 

18 θέσεις εργατών καθ/τας 

5 θέσεις εργατών κήπων - πρασίνου 

3 θέσεις εργατών οδοποιίας 

2. προσωποπαγείς θέσεις δημ. Δικαίου που κατέχονται 
βάσει του Ν. 1476/84 

α) κλάδος ΔΕ30 Υδραυλικών 2 θέσεις Δ-Α 
β) κλάδος ΔΕ24 Ηλεκτρολόγων 1 θέση Δ-Α 
γ) κλάδος ΔΕ29 Οδηγών αυτ/των καθ/τος 1 θέση Δ-Α 
δ) κλάδος ΥΕ 16 εργατών 10 θέσεις Ε-Γ 
Εργάτες καθ/τος 2, κήπων 2. 

Οι πιο πάνω θέσεις όταν με οποιονδήποτε τρόπο κενω¬ 
θούν καταργούνται. 

3. Προσωρινές προσωποπαγείς θέσεις. 

Μία θέση υπαλλήλου κλάδου ΔΕ 15 εισπρ. εσόδων 
Ο.Τ.Α. η οποία καταργείται όταν κενωθεί καθ’ οιονδήποτε 
τρόπο. 

ΑΡΘΡΟ 6 

Προσωπικό με σχέση εργασίας ιδ. δικαίου. 

Το προσωπικό με σχέση εργασίας Ιδ. Δικαίου αορίστου 
χρόνου ορίζεται κατά ειδικότητα ως εξής (Ν. 1476/84). 

1. Οδηγοί αυτ/του καθ/τος θέσεις 2 

2. Πρακτικός μηχανικός Γ τάξεως θέση 1 

3. Τεχνίτης οδοποιίας θέση 1 

4. Υδραυλικός θέση 1 


5. Εργάτες καθ/τος θέσεις 6 

6. Εργάτες κήπων θέση 1 

7. Εργάτες οδοποιίας θέση 1 

8. Εργάτες Δημοτ. Φωτισμού θέση 1 με τρίωρη απα¬ 
σχόληση. 

Προσωπικό με σχέση ερασίας Ιδ. δικαίου άρθρ. 26 Ν. 
2130/93. 

Μία θέση προσωρινή προσωποπαγή τεχνίτη - συντηρη¬ 
τή Δημ. κτιρίων και χειριστή μικροφωνικών εγκαταστάσε¬ 
ων, η οποία καταργείται όταν κενωθεί καθ’ οιονδήποτε 
τρόπο. 

9. Καθαρίστριες Δημ. κτιρίων μία (1) με τρίωρη απασχό¬ 
ληση. 

10. Ειδικός συνεργάτης Ν. 1416/1984 άρθρο 67, θέση 
μία (1) 

11. Ιδιαίτερος Μετακλητός γραμματέας Δημάρχου Ν. 
2130/93 άρθρο 26παρ. 4 θέση μία (1). 

Οι πιο πάνω θέσεις υπό στοιχεία 1 έως 8 όταν με οποι- 
ονδήποτε τρόπο κενωθούν καταργούνται. 

ΑΡΘΡΟ 7 

Προσωπικό με σχέση εργασίας ιδ. δικαίου ορισμένου 
χρόνου (εποχιακό) σύμφωνα με τις διατάξεις του αρθρ. 
18 παρ. 12 Ν. 2509/97) είκοσι (20) υπάλληλοι εποχιακοί 
διαφόρων ειδικοτήτων. 

ΑΡΘΡΟ 8 
Τελικές Διατάξεις 

1. Η κατανομή του προσωπικού στις επιμέρους υπηρε¬ 
σίες και τα γραφεία και η ανάθεση στο προσωπικό των κα¬ 
θηκόντων τόσο αυτών που αναφέρονται στον παρόντα 
οργανισμό όσο και αυτών που πιθανόν να προκύψουν στο 
μέλλον γίνεται με απόφαση του Δημάρχου αναλογωςτων 
υπηρεσιακών αναγκών. 

2. Για την επιλογή των προϊσταμένων της Δ/νσης των Υ¬ 
πηρεσιών και των τμημάτων εφαρμόζονται οι διατάξεις Ν. 
2190/94 ως κάθε φορά ισχύουν. 

3. Η σύσταση του παρόντος Οργανισμού Εσωτερικής Υ¬ 
πηρεσίας του Δήμου Ναυπλίου, ο οποίος ψηφίστηκε με 
την υπ’ αριθ. 197/92 απόφαση του τότε Δημοτικού Συμ¬ 
βουλίου Ναυπλίου, και 109/93 όμοια συμπληρωματική. 

4. Κάθε άλλη απόφαση σχετική με τον Οργανισμό Εσω¬ 
τερικής Υπηρεσίας Δήμου Ναυπλίου, καταργείται από τη 
δημοσίευση της παρούσης στην Εφημερίδα της Κυβερ- 
νήσεως. 

ΑΡΘΡΟ 9 

Από τις διατάξεις της παρούσης απόφασης προκαλεί- 
ται δαπάνη σε βάρος του προϋπολογισμού του Δήμου, ύ¬ 
ψους περίπου δρχ. 60.000.000 για το έτος 1997 η οποία έ¬ 
χει προβλεφθεί στον προϋπ/σμό του Δήμου και στους 
Κ.Α. 05/112.2, 45/112.2, 70/112.2 και 75/112.2 και ύψους 
δρχ. 70.000.000 περίπου για το επόμενο οικονομικό έτος 
η οποία θα προβλεφθεί κατά τη σύνταξη του προΰπ/σμού 
του οικ. έτους 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 21 Νοεμβρίου 1997 

Με εντολή Γεν. Γραμματέα Περιφέρειας 
Η Διευθύντρια 
ΕΛΕΝΗ ΚΩΝΣΤΑΝΤΙΝΟΥ 

Ε.Κ. 7960/4.12.1997 (6) 

Έγκριση του ενημερωτικού Δελτίου και παροχή αδείας 
αυξήσεωςτου μετοχικού κεφαλαίου της «ΑΝΩΝΥΜΗΣ 
ΕΤΑΙΡΙΑΣ ΙΔΡΥΣΕΩΣ ΤΗΣ ΤΡΑΠΕΖΑΣ ΠΕΛΟΠΟΝ¬ 
ΝΗΣΟΥ» με δημόσια εγγραφή για την ίδρυση της Τρά- 
πεζας Πελοποννήσου. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση της 120ης/18.11.1997 συνεδριάσεως του 
Δ.Σ. της Επιτροπής Κεφαλαιαγοράς) 

Αφού έλαβε υπόψη: 

1. Τις διατάξεις του άρθρου 8Ατου Κ.Ν. 2190/1920 «Πε¬ 
ρί Ανωνύμων Εταιρειών», όπως τροποποιήθηκε, συμπλη¬ 
ρώθηκε και ισχύει σήμερα. 

2. Τις διατάξεις του άρθρου 78 παρ. 1β του Ν. 
1969/1991 «Εταιρείες Επενδύσεων Χαρτοφυλακίου, Α¬ 
μοιβαία Κεφάλαια, διατάξεις εκσυγχρονισμού και εξυ- 
γιάνσεως της Κεφαλαιαγοράς και άλλες διατάξεις», όπως 
τροποποιήθηκε, συμπληρώθηκε και ισχύει σήμερα με το 
άρθρο 18 του Ν. 2198/94 (ΦΕΚ43/τ.Α'). 

3. Τις διατάξεις του Π.Δ. 52/1992, «Καθορισμός των ό¬ 
ρων κατάρτισης, ελέγχου και κυκλοφορίας του ενημε¬ 
ρωτικού δελτίου που πρέπει να δημοσιεύεται όταν α¬ 
πευθύνεται στο κοινό πρόσκληση για κινητές αξίες, σε 
συμμόρφωση προς την Οδηγία 89/298/Ε.Ο.Κ.» (ΦΕΚ 
22/τ.Α'). 

4. Το εγκεκριμένο από την «ΑΓΡΟΤΙΚΗ ΤΡΑΠΕΖΑ ΤΗΣ 
ΕΛΛΑΔΟΣ» Ενημερωτικό Δελτίο «Για την συγκέντρωση 
του μετοχικού κεφαλαίου της Τραπέζης Πελοποννήσου 
με δημόσια εγγραφή». 

5. Τα υπ’ αριθ. 139/5.11.1997 και 146/11.11.1997 έγ¬ 
γραφα της ΑΓΡΟΤΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ. 

6. Τις υπ’ αριθ. 98η/4.2.1997/Θέμα 2ο, 

108η/27.5.1997/Θέμα 2ο και 116η/23.9.1997/Θέμα Ιο α¬ 
ποφάσεις αυτής. 

7. Σχετική εισήγηση του Προέδρου Σ. Θωμαδάκη, απο¬ 
φασίζει ομόφωνα: 

Εγκρίνει, ως προς την κάλυψη των αναγκών πληροφό¬ 
ρησης του επενδυτικού κοινού, το υποβληθέν από την Α¬ 
ΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ, ως κυρίου αναδόχου, 


Ενημερωτικό Δελτίο και παρέχει την άδειά της για την αύ¬ 
ξηση του μετοχικού κεφαλαίου της Εταιρείας «ΑΝΩΝΥ¬ 
ΜΗ ΕΤΑΙΡΙΑ ΙΔΡΥΣΕΩΣ ΤΗΣ ΤΡΑΠΕΖΑΣ ΠΕΛΟΠΟΝ¬ 
ΝΗΣΟΥ» με δημόσια εγγραφή, για τη συγκέντρωση του 
μετοχικού κεφαλαίου της υπό ίδρυση Α. Ε. «ΤΡΑΠΑΖΑ ΠΕ¬ 
ΛΟΠΟΝΝΗΣΟΥ Α.Ε.» (Έγγραφο Αγροτικής Τραπέζης υπ’ 
αριθ. 186/1.12.1997). 

Η άδεια αφορά την έκδοση 9.949.700 νέων ονομαστι¬ 
κών μετοχών, ονομαστικής αξίας δρχ. 1.000 και τιμής εκ- 
δόσεωςδρχ. 1.050. 

Οι ανωτέρω μετοχές δεν θα εισαχθούν αμέσως στο 
Χρηματιστήριο Αξιών Αθηνών. 

Ο κύριος ανάδοχος ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ θα έχει όλες τις ευθύνες του αναδόχου, όπως αυτές 
αναφέρονται στο άρθρο 11 του Ν. 2324/1995, πλην της 
καλύψεως του τυχόν αδιάθετου ποσού των μετοχών. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη Φ 57732/12181/15.7.97 απόφαση Υφ/γού ΕΣ.Δ.Δ. Α. 
που δημοσιεύθηκε στο ΦΕΚ 666/8.8.1997 (τ. Β') διορθώ¬ 
νεται το εσφαλμένο «ΔΕΛΗΓΕΩΡΓΙΟΥ Παναγιώτης του 
Δημητρίου», στο ορθό «Ντεληγεωργίου Παναγιώτης του 
Δημητρίου». 

(Από το Υπουργείο ΕΣ.Δ.Δ.Α.) 

-Φ- 

( 8 ) 

Στη με αριθ. πρωτ. 2/18417 απόφαση του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.) 
που δημοσιεύτηκε στο ΦΕΚ 998/11.11,97/τ.Β' και αφορά 
την τροποποίηση ωρολογίων προγραμμάτων ειδικοτή¬ 
των, επιφέρεται η πιο κάτω διόρθωση: 

Από το λανθασμένο ωρολόγιο πρόγραμμα της σελ. 
12739 αντικαθίσταται στο σωστό: 

0 ) 

Στη με αριθ. πρωτ. 2/18425 απόφαση του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.) 
που δημοσιεύθηκε στο ΦΕΚ 998/11.11.97 τ. Β' και αφορά 


τροποποίηση ωρολογίων προγραμμάτων ειδικοτήτων, ε 
πιφέρεται η πιο κάτω διόρθωση: 

Από το λανθασμένο ωρολόγιο πρόγραμμα της σελ. 
12740 αντικαθίσταται στο σωστό: 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























